**Дзяржаўная ўстанова адукацыі**

**“Рамязоўскі яслі-сад – сярэдняя школа Ельскага раёна”**

**План – канспект**

**урока матэматыкі па тэме**

**“Адніманне віду 54- 23”**

**Праведзены ў 2 класе**

**настаўнікам пачатковых класаў**

**Лось Святланай Сцяпанаўнай**

***Мэта:*** пазнаёміць вучняў з прыёмам паразраднага аднімання двухзначных лікаў для выпадку 54- 23.

***Задачы:*** замацаваць вывучаныя прыёмы складання і аднімання двухзначных лікаў; паўтарыць разрадны склад двухзначных лікаў; замацаваць уменне рашаць простыя і састаўныя задачы; развіваць хуткасць вылічальных навыкаў, памяць; выхоўваць пазнаваўчы інтарэс да матэматыкі.

***Абсталяванне:*** падручнікі; двухколерны гадзіннік для правядзення рэфлексіі; карманы для вуснага лічэння.

***Літаратура:*** часопіс “Пачатковае навучанне”, часопіс “Пачатковая школа”

**Ход урока:**

1. **Арганізацыйны момант**

А ну правер, дружочак!

Ці ўсё на месцы, усё ў парадку:

Ручка, кніжка, сшытак?

Ці ўсе правільна сядзяць

Ці ўважліва глядзяць?

Я жадаю вам ўдачы-

За работу, у добры час!

* Сёння ўрок матэматыкі пройдзе ў форме тэлеперадачы “Матэматычныя весткі”.

1. **Аб’яўленне тэмы і мэты ўрока (тэма запісана на дошцы)**

“Матэматычныя весткі” мы падзелім на этапы.

* І так, пачынаем (гучыць музыка з праграмы навін)

1. **Матэматычныя весткі**

***1 этап “Навіны мінулага дня”***

* На гэтым этапе мы праверым, як вы выканалі дамашняе заданне.
* Зробім узаемаправерку №1, с.43
* Цяпер праверым задачу №2, с.43

***2 этап “Бягучая строчка”***

**Вуснае лічэнне.**

* Рабяты, паглядзіце на рад лікаў (на дошцы)

10 12 14 4 18 9 20 99 35 8 29

Вучні з месца адказваюць на пытанні

* Назавіце самы вялікі адназначны лік; круглыя лікі.
* Самы вялікі двухзначны лік.
* Самы малы двухзначны лік.
* Знайдзіце суму найбольшага адназначнага і найменшага двухзначнага ліку.
* Прадстаўце лік 35 у выглядзе сумы разрадных складаемых.

***Задачы ў вершаванай форме:***

* У левым кармане 6 каштанаў (карманы прымацаваны да дошкі)

У правым кармане іх больш на 4.

Я папрашу вас, дзеткі,

Колькасць каштанаў

У правым кармане палічыць.

* Вырашыла бабуля ватрушкі спячы,

Паставіла цеста, запаліла ў пячы.

2 штучкі – для ўнучкі,

4 – для дзеда

3 – для Тані, дачушкі суседа.

Дапамажыце бабулі

Палічыць ватрушкі.

***Састаўленне задачы па кароткаму запісу.***

* Пастаўце пытанне да задачы так, каб яна рашалася дзеяннем складання

У 1 мяшку – 20кг

У 2 мяшку – 8кг

* А цяпер пастаўце пытанне да задачы так, каб яна рашалася дзеяннем аднімання

У 1 мяшку – 20кг

У 2 мяшку – 8кг, на ? менш, чым у 1-м

* Дзеці, паглядзіце на прыгожы домік (вывешаны на дошцы)
* З якіх геаметрычных фігур складаецца домік?
* Колькі трозвугольнікаў, квадратаў, прамавугольнікаў?
* Колькі не трохвугольнікаў, не квадратаў, не прамавугольнікаў?
* На колькі прамавугольнікаў больш, чым трохвугольнікаў?
* На колькі квадратаў менш, чым прамавугольнікаў?

***2 этап “Свежая інфармацыя”***

* На этапе “Свежая інфармацыя” мы пазнаёмімся з прыёмам паразраднага аднімання дзвюх х двухзначных лікаў.
* Дзеці. А хто хоча выйсці да дошкі і паспрабаваць сам вывесці прыём паразраднага аднімання двухзначных лікаў?

Прыклад:

54-23= (50 -20)- (4 – 3)= 31

(Падрабязны разбор прыёму аднімання)

**Работа з падручнікам.**

* Дзеці. Для замацавання рэшым выразы №1, с.44

**Рэкламная паўза. Фізкультхвілінка:**

Да казкі ў госці мы прыйшлі

Сундучок з замком знайшлі.

Справа заглянулі, злева заглянулі,

І прыселі. І прыўсталі,

І зайчыкам паскакалі.

Ручкі размінаем,

І замочкі адкрываем.

***4 этап “Навіны эканомікі”***

* На гэтым этапе мы будзем працаваць над задачай (№3, с.44)
* Прачытайце задачу пра сябе.
* Чытаем задачу ўслых.

Афармленне кароткага запісу (адзін вучань каля дошкі)

* Аб чым гаворыцца ў задачы? (аб багеце)
* Колькі дэцыметраў багету было? (57 дм)
* Што зрабілі з багету? (рамкі)
* Колькі дэцыметраў багету пайшло на рамкі? (20дм і 14дм)
* Што пытаецца ў задачы? (колькі дэцыметраў багету засталося?)

Было – 57 дм

Для 1 рамкі – 20дм

Для 2 рамкі – 14дм

Засталося - ? дм

Рашэнне задачы на дошцы і ў сшытках

***5 этап “Журналісцкія даследаванні”***

* На гэтым этапе мы будзем складаць задачу па кароткаму запісу і рашаць яе (падручнік №5, с.45)

1 – 15…

2 – 5…

3 - ?, столькі, колькі ў 1 і 2 разам

Усяго - ?

* Аб чым можа гаварыцца ў задачы? (аб цукерках у вазе)
* Колькі было ваз? (тры)
* Што пытаецца ў задачы? (колькі цукерак было ў трох вазах)
* Можам мы адразу даведацца колькі было цукерак у трох вазах? (не, невядома колькі было ў 3 вазе)
* У колькі дзеянняў будзем рашаць задачу? (у два)

Рашэнне задачы на дошцы і ў сшытках

1. **Дамашняе заданне.**

* Рабяты, дома вы яшчэ раз замацуеце атрыманыя веды на ўроку (№1, 2, с.45)

1. **Вынікі ўрока.**

* Чым мы сёння на ўроку займаліся?
* У выкананні якіх заданняў вы адчувалі цяжкасці?
* Якія заданні вы выконвалі з лёгкасцю?

1. **Рэфлексія.**

Гучыць запіс цікання гадзінніка.

* Наша тэлеперадача “Матэматычныя весткі” падыходзіць да канца. І гаворыць аб гэтым наш гадзіннік.

Паглядзіце вы на парту:

Што ляжыць у вас? Гадзіннік

Але дзвюх колераў ён:

Чырвоны і зялёны.

Трэба выбраць вам адзін.

Толькі будзьце справядлівы:

Калі вы былі актыўны, Адказвалі правільна –

Тады для вас –

Зялёны гадзіннік.

Калі памылкі дапускалі

І драмаць вы паспявалі –

Тады вазьміце вы чырвоны.

А цяпер нам пакажыце

Які гадзіннік узялі вы?